টুপির গ্রাম বলতে উপজেলার কায়েতপাড়ার মাঝিনা নদীর পাড় এলাকাকে এক নামে চেনেন এখানকার সবাই। শীতলক্ষ্যার তীরঘেষা গ্রামের শুরুতেই টুপির টুপির বাণিজ্যিক প্রতিনিধি মহাজন আলী হোসেনের বাড়ি। বাড়িতে প্রবেশ করতেই দেখা যায় ১০/১২ জন নারী ব্যস্ত হাতে সুতোয় গিটের পর গিট বেধে তৈরী করছেন একেকটি টুপি। একটি গিট্টু টুপি তৈরী করতে একজন দক্ষ কারিগরের সময় লাগে ৩০ থেকে ৪০ মিনিট। মাকর, বিস্কিট কিংবা অন্যকোন ডিজাইনের হলে সময় লাগে আরেকটু বেশি।